**Sicrhau Ansawdd**

Mae’r Fframwaith Sicrhau Ansawdd yn ei le yn y Gwasanaeth Plant, Teuluoedd a Diogelu. Cynhelir archwiliadau thematig yn rheolaidd bob yn ail fis. Mae gan y gwasanaeth wybodaeth rheoli ragorol i lywio ystyriaeth o berfformiad. Mae'r wybodaeth hon yn cael ei chyflwyno mewn amrywiaeth o fforymau i alluogi Uwch Reolwyr, rheolwyr rheng flaen ac ymarferwyr i ddeall ble rydym arni o ran ein harfer mewn perthynas â'n dyheadau. Mae gan y gwasanaeth y diwylliant a'r mecanweithiau i ystyried ei arfer yn feirniadol a cheisio datblygu cylch gwella effeithiol y mae pob lefel yn berchen arno.

Mae'r Tîm Cyfranogi hefyd wedi cynnal gwaith ymgynghori yn enwedig ar Blant sy'n Derbyn Gofal. Bydd angen gwneud rhagor o waith gyda Phlant ar y Gofrestr Amddiffyn Plant.

Rhoddir adborth chwarterol i'r Timau ynghylch gwybodaeth Archwilio, Cyfranogiad a Pherfformiad. Mae pob Tîm a Rheolwr Gwasanaeth yn bresennol ar y dyddiau Adborth Sicrhau Ansawdd hyn.

Cynhaliwyd yr archwiliadau canlynol yn ystod y deuddeng mis diwethaf:

* Ymgysylltu â Thadau yn yr Archwiliad Diogelu
* Archwiliadau Plant ar Goll
* Archwiliad SERAF
* Archwiliad Amddiffyn Plant/ Cyn Achosion
* Archwiliad Asesiad Craidd
* Archwiliad Asesiad Cychwynnol
* Archwiliad o Atgyfeiriadau

Mewn perthynas â'r canfyddiadau archwilio Amddiffyn Plant/ Cyn Achosion, nodwyd y materion allweddol a ganlyn:

1. Amlygodd adborth Archwilio bod ansawdd yr arfer a oedd yn amlwg o fewn y broses Adran 47 yn dda. Nodwyd Achos Cofnodi o fewn y dogfennau adran 47 yn fanwl a bod y staff wedi sicrhau bod pob plentyn wedi cael eu gweld ar eu pen eu hunain fel rhan o'r ymchwiliad adran 47. Roedd yn amlwg hefyd bod aelodau o'r teulu ehangach wedi bod yn rhan o'r broses, ac yr ymgynghorwyd hefyd ag asiantaethau partner
2. Rhoddodd pob archwilydd ganmoliaeth i ansawdd y broses gynadledda a oedd yn cynnwys ansawdd yr adroddiadau a gyflwynwyd i'r gynhadledd. Roedd Cynlluniau Amddiffyn Plant yn destun lefel briodol o graffu
3. Mae ansawdd yr asesiadau craidd o fewn y gwasanaeth yn gwella. Mae gweithwyr cymdeithasol yn gwneud mwy o gyfeiriadau at waith ymchwil fel rhan o'u dadansoddiad a gwneir argymhellion clir ar ddiwedd y broses asesu.
4. Mae’n dal angen gwneud gwelliannau mewn rhai meysydd arfer er mwyn sicrhau cydymffurfiad â'r protocol cyn achosion. Ar wahân i un achos, ni allai archwilwyr ddod o hyd enghreifftiau o genogram ac ecomap a gwblhawyd. Hefyd yn yr achosion a oedd yn symud tuag at drafodion, nid oedd asesiadau wedi dechrau ar aelodau'r teulu ehangach.
5. Nodwyd fod ansawdd gwaith y Tîm Ymyriadau Teuluol yn cael effaith gadarnhaol o fewn nifer o achosion ar les y plentyn a'r teulu.
6. Roedd canlyniadau cadarnhaol yn amlwg o fewn yr archwiliad i gadw plant yn ddiogel, gwelliannau o ran Addysg ac Iechyd yn dilyn ymyrraeth yr adran.

**Dyfodol**

Mae'r gwasanaeth Safonau Ansawdd yn y broses o gyfuno’r dogfennau Fframwaith Sicrhau Ansawdd i Oedolion a Phlant i greu un fframwaith Sicrhau Ansawdd cyffredinol ar gyfer Gofal Cymdeithasol.

Yn dilyn cyhoeddi Deddf Gwasanaethau Cymdeithasol a Lles mae’r Gwasanaethau Cymdeithasol wedi canolbwyntio fwy nag erioed ar gyflawni arfer gwaith cymdeithasol o ansawdd da; datblygwyd y Fframwaith Sicrhau Ansawdd a ddiweddarwyd i ystyried negeseuon allweddol y ddeddf Gwasanaethau Cymdeithasol a Lles, i grynhoi:

Mae angen sicrhau gwell canlyniadau i blant/ oedolion, gan ganolbwyntio llai ar y broses fesur pur, yn enwedig terfynau amser;

Yr angen i wella ansawdd y gwaith a’r perthnasau uniongyrchol gyda phlant/oedolion a'u teuluoedd;

Yr angen i adfer barn broffesiynol yr ymarferwyr;

Pwyslais ar gyflawni cymorth cynnar effeithiol i deuluoedd;

Pwyslais ar ddeall profiad y plant/ oedolion o’r system amddiffyn plant/ amddiffyn oedolion diamddiffyn;

Adolygu dangosyddion perfformiad: canolbwyntio llai ar y broses a fwy ar ganlyniadau;

Gwerth arfer myfyriol a goruchwyliol a diwylliant dysgu